钦定古今图书集成/方舆汇编/边裔典/第088卷
## 钦定古今图书集成/方舆汇编/边裔典/第088卷

| 钦定古今图书集成 方舆汇编 第八十八卷 |

| |

第八十八卷目录

西方未详诸国部汇考二

诸国考〈轩辕　寒荒　西周　寿麻　先民　盖山　互人　壑市　汜叶　朝云

司彘　因祇　宛渠　因霄　祈沦　羽山　鼠国　日支　鹄国　轩渠　三瞳　仍建

波弥烂　蠮蠛　莫卧尔　达马斯谷　百儿西亚　亚喇北亚　纳多理亚　亚玛作搦

附得白得　以西把尼亚　波尔杜瓦　亚墨利加诸岛〉

西方未详诸国部艺文

轩辕国赞　　　　　　　　　晋郭璞

三身国一臂国赞　　　　　　　前人

丈夫国赞　　　　　　　　　　前人

边裔典第八十八卷

《山海经》。

轩辕

《海外西经》：“轩辕之国在此穷山之际，其不寿者八百
岁，在女子国北，人面蛇身，尾交首，上穷山在其北，不
敢西射，畏轩辕之丘，在轩辕国北，其丘方四蛇相绕，
此诸夭之野，鸾鸟自歌，凤鸟自舞。凤凰卵民食之；甘
露民饮之，所欲自从也。百兽相与群居，在四蛇北，其
人两手操卵食之，两鸟居前导之。”